Rippaus (englanniksi Ripping) tarkoittaa videon tai audion tallentamista kiintolevylle. Lähdemateriaalina voi olla esim. DVD-, CD- tai LP-levy. Rippauksen yhteydessä poistetaan yleensä myös alkuperäisen median kopiointisuojaukset ja data voidaan myös pakata häviöttömästi tai häviöllisesti rippauksen yhteydessä.
Yleensä rippaus termillä tarkoitetaan Audio CD -levyjen kopioimista kiintolevylle MP3-tiedostoiksi tai DVD-Video-levyn VIDEO_TS-kansion kopioimista kiintolevylle.
Operaatiosta on hyötyä esim. kun musiikkia halutaan siirtää CD-levyltä kannettavaan mediasoittimeen tai varmuuskopioida DVD-Video-levyjä.